ועדת הכספים, כנסת 17, פרוטוקול מספר 941, 2008-12-24 10:00

אבישי ברוורמן: כבר למעלה משבוע הובטח לנו על ידי שר האוצר שלא יאוחר מ21 יום מהמועד הקודם נקבל את כל התקנות והצעות החקיקה לגבי רשת הביטחון.

אבישי ברוורמן: נותרו לנו עוד שבועיים.

אבישי ברוורמן: הדבר הראשון זה רשת הביטחון.

אבישי ברוורמן: אנחנו לא נרפה .

אבישי ברוורמן: אנחנו רוצים להעביר את זה כמו שהבטחנו.

אבישי ברוורמן: יש לי הערה לגבי שוק ההון.

אבישי ברוורמן: זה לא סוד שבקריסת המערכת הפיננסית בארצות הברית לא הייתה מערכת בקרה ואכיפה רצינית.

אבישי ברוורמן: יש את הסיפור של ברני מיידוף שבו נגנבו 50 מיליארד דולר.

אבישי ברוורמן: לא רק הגניבה, שזאת חומרה שלא היה עוד כדוגמתה בהיסטוריה, אלא שביוני רשות ניירות ערך של האי סי סי בדקה את ברני מיידוף.

אבישי ברוורמן: מה שקרה בארצות הברית זאת קריסה של כל מערכות הבקרה.

אבישי ברוורמן: אנחנו נקיים דיון בשבוע הבא לגבי ההתפתחויות בשוק ההון וההשפעה שלהן בישראל.

אבישי ברוורמן: אנחנו רואים את סיפור פריזמה.

אבישי ברוורמן: בשבוע הבא נקיים דיון לגבי ההשלכות של המשבר בשוק ההון לגבי החוסכים.

אבישי ברוורמן: אני מתייחס פה גם לנושא ועדת בכר.

אבישי ברוורמן: תוכנית ההאצה של שר האוצר היא תוכנית מאוד שמרנית.

אבישי ברוורמן: ב2009 המשק עומד להיכנס למיתון.

אבישי ברוורמן: בתוכנית אין שום בשורה, אין האצה.

אבישי ברוורמן: לצערי, במקרה הזה יכולנו ללמוד מהאמריקנים ששינו כיוון לחלוטין ומבינים שהאבטלה זה הנושא המרכזי, במיוחד בחברה שבה אי השוויון והעוני הם המובילים במערב.

אבישי ברוורמן: התפתחות האבטלה והגדלת האי שוויון בשנה הבאה יכולות למוטט וליצור פה בעיות קשות מאוד.

אבישי ברוורמן: אני מתייעץ עם גורמים מובילים במשק ובשוק העבודה.

אבישי ברוורמן: אני מבקש מכל החברים לתת את תשומת הלב שלהם.

אבישי ברוורמן: בעוד שבועיים נציג אלטרנטיבה יותר נועזת, יותר משמעותית ויותר אחראית לגורל המשק.

אבשלום וילן: אני מבין מצב שבו ועדת כספים מציגה תכנית, אבל אתה, אדוני היושב-ראש, יושב פה כממשלה.

אבשלום וילן: מפלגתך היא חלק מממשלת ישראל.

אבשלום וילן: אם זו הצגת בחירות אנחנו נחליט אם להשתתף בה או לא.

אבשלום וילן: אם זה רציני, אז מן הדין שתעלו את זה בישיבת ממשלה ותנסו לשנות את מדיניות הממשלה.

אבשלום וילן: זה שאתם מנסים להחזיק את המקל בשני קצותיו זה הונאת הבוחרים.

אבשלום וילן: זה לא בסדר.

אבישי ברוורמן: במשבר כזה ועדת הכספים צריכה לתפקד ולפעול בהתאם.

אבישי ברוורמן: אם יש לך המלצות שמתאימות למשק אנחנו נדון בהן.

אבישי ברוורמן: תעזוב את מערכת הבחירות.

אבישי ברוורמן: ב11 בפברואר ישראל תהיה במצב כל כך קשה, שמי שלא יהיה פה יצטרך להתמודד עם המצב בצורה לגמרי אחרת.

אבישי ברוורמן: אני פותח בתקציב מבקר המדינה לשנת 2009.

אבישי ברוורמן: זה בסמכותנו בלבד.

אבישי ברוורמן: הפעלת הרשויות מקנה לנו את זה.

אבישי ברוורמן: תודה לאל שבמדינת ישראל יש מערכת בקרה רצינית.

אבישי ברוורמן: לאור התמוטטות המערכות היו צריכים להרחיב את התקציב בצורה מאוד משמעותית.

אבישי ברוורמן: אנחנו נציג פה תקציב.

אבישי ברוורמן: ההרחבה שלו היא מ-227 מיליון שקלים ל237 מיליון שקלים .

אבישי ברוורמן: אני חושב שהיינו צריכים להרחיב אותו יותר.

אבישי ברוורמן: לאור המצב ההרחבה היא עדיין מינורית.

אבישי ברוורמן: בימים האלה תקציב המבקר הוא אחד הדברים החשובים לשמירה ולבנייה מחדש של ממשל יותר מתוקן.

אבשלום וילן: הכנסת לא אישרה תקציב.

אבשלום וילן: הממשלה עובדת על תקציב של 1 חלקי 12.

אבשלום וילן: תקציב מבקר המדינה הוא בסמכותנו ואנחנו באופן פורמאלי יכולים לאשר אותו.

אבשלום וילן: בבחירות 2006 ו2003 היה אותו מצב בדיוק.

אבשלום וילן: מה קרה אז עם התקציבים האלה?

יועץ משפטי: תקציב משרד מבקר המדינה אושר לפני אישור תקציב המדינה ב2002 וב2006.

יועץ משפטי: סמכות הוועדה על פי סעיף 10 לחוק יסוד המדינה ועל פי סעיף 24 לחוק מבקר המדינה היא לאשר את תקציב המבקר בנפרד מתקציב המדינה.

יועץ משפטי: זה נכון ש1 חלקי 12 או מה שנקרא תקציב המשכי בסעיף 3(ב) לחוק יסוד משק המדינה מוחל כאשר לא מתקבל חוק התקציב, אבל התקציב של משרד מבקר המדינה מאושר בוועדה.

יועץ משפטי: הוועדה התייחסה לנושא הזה ב2006 וב2002 והחליטה את אשר החליטה לגבי הנושא הזה.

יועץ משפטי: הפרסום כמצוות חוק היסוד יידחה לפרסום יחד עם תקציב המדינה.

אבשלום וילן: בפועל הם יוכלו לעבוד על התקציב החדש מ-1 בינואר.

ראובן ריבלין: האם החלטת הכנסת צריכה להיות מאושרת במליאה?

יועץ משפטי: במסגרת חוק התקציב.

ראובן ריבלין: אני מבין שדין הכנסת צריך להיות במסגרת חוק התקציב, לכן הכנסת פועלת עכשיו 1 חלקי 12.

ראובן ריבלין: למבקר המדינה זאת עצמאות מוחלטת.

מיכה לינדנשטראוס: אני רוצה שלא נשכח שהשנה נוספו לנו על ידי הכנסת במסגרת החקיקה משימות נוספות שעיקרן נוגע לנושא של הבחירות המקדימות, לנושא של מימון מפלגות.

מיכה לינדנשטראוס: כשהופענו בעניין הזה בפני ועדת חוקה, חוק ומשפט ובוועדות הכנסת האחרות הודענו על כך שנאלץ כתוצאה מהגדלת הסמכויות שלנו והפעלת הגורמים להוסיף תקנים למשרד, כמובן במספר מצומצם וראוי.

מיכה לינדנשטראוס: הדברים ברורים לגמרי.

מיכה לינדנשטראוס: חלק נכבד מעבודת משרד המבקר עוסק בנושא של הבחירות, עוסק בביקורת של הפריימריז ובנושא הבחירות בכלל כבחירות לכנסת בחודש פברואר השנה.

מיכה לינדנשטראוס: בזמנו החליטה הכנסת על מעבר של משרד המבקר למה שקוראים הקריה או קריית הלאום.

מיכה לינדנשטראוס: זה ייקח כמה שנים טובות.

מיכה לינדנשטראוס: לפי הערכה שלנו מדובר אפילו בעשור.

מיכה לינדנשטראוס: הכנסנו בתקציב השנה גם את הנושא של בניית משרדי המבקר בקריית הלאום, כאשר אנחנו מדברים על האפשרות להתחייב.

מיכה לינדנשטראוס: אנחנו עדיין לא מדברים על התקציב עצמו.

יעקב ליצמן: מה הסכום?

מיכה לינדנשטראוס: 157 מיליון שקל תוך עשור.

מיכה לינדנשטראוס: חשבנו שראוי שכבר עכשיו נמסור על כך לוועדת הכספים של הכנסת.

מיכה לינדנשטראוס: במידה המקסימאלית שיכולנו צמצמנו את הנושא התקציבי שלנו.

מיכה לינדנשטראוס: אתם תראו את זה בחוברת.

יעקב ליצמן: למה צריך לצמצם?

מיכה לינדנשטראוס: חשבנו שבתקופתנו זו הצמצום הוא דבר חשוב.

מיכה לינדנשטראוס: אנחנו הגדלנו את המשרדים של המבקר ואת השלוחות של המבקר.

מיכה לינדנשטראוס: עד לפני כ-3,3.5 שנים משרד המבקר היה בירושלים, בתל-אביב ובחיפה.

מיכה לינדנשטראוס: חיפה הייתה שלוחה קטנה.

מיכה לינדנשטראוס: שם היה משרד קטן שכלל 60 עובדים.

מיכה לינדנשטראוס: הם היו בבית לשכת הגיוס בחיפה.

מיכה לינדנשטראוס: זה היה מקום מאוד בעייתי כי הבניין התחיל להתפרק.

מיכה לינדנשטראוס: נאלצנו ביחד עם צה"ל להשקיע מאמץ גדול מאוד בהחזקת הבניין כדי שאפשר יהיה לעבוד בו.

מיכה לינדנשטראוס: בשנה האחרונה ייעדנו כספים לבניית בניין חדש.

מיכה לינדנשטראוס: לא ניצלנו את הכספים האלה לבניית בניין חדש, אלא לקחנו את בית המשפט המחוזי הישן בחיפה.

מיכה לינדנשטראוס: מי שמכיר את העיר חיפה יודע שליד העירייה נמצא בניין שהוקם בשנת 1932.

מיכה לינדנשטראוס: מדובר בבניין שנועד לשימור.

מיכה לינדנשטראוס: הוא אחד מהמקורות של השלטון המנדטורי שהיה בארץ ישראל.

מיכה לינדנשטראוס: הבניין הזה שירת בנאמנות רבה עד לפני 4,5 שנים את מערכת המשפט.

מיכה לינדנשטראוס: לפני 4,5 שנים מערכת המשפט עברה להיכל המשפט.

מיכה לינדנשטראוס: הבניין הזה נשאר בשיממונו.

מיכה לינדנשטראוס: השתכנו בו הרבה הומלסים ואחרים.

מיכה לינדנשטראוס: הבניין נהרס כמעט כולו.

מיכה לינדנשטראוס: לקחנו את הבניין הזה.

מיכה לינדנשטראוס: כרגע מתקיימות בו עבודות שיקום ושיפוץ על-מנת שיהיה בניין המשרדים של משרד המבקר בחיפה.

מיכה לינדנשטראוס: עשינו את זה למען העיר חיפה - אני אומר את זה גם כמי שהיה פעם תושב חיפה - משום שהמקום הזה ראוי לבניין כזה שיישמר כפי שהוא היה.

מיכה לינדנשטראוס: אנחנו מייעדים אותו לביקורים של תלמידים על-מנת שיראו את המורשת של המקום הזה.

מיכה לינדנשטראוס: פתחנו שתי שלוחות חדשות.

מיכה לינדנשטראוס: אחת מהן בבאר שבע.

מיכה לינדנשטראוס: נפתחה שלוחה של משרד המבקר ונציבות תלונות הציבור.

מיכה לינדנשטראוס: אני מוכרח להגיד לכם שנציבות תלונות הציבור בבאר-שבע זה סיפור של הצלחה משמעותית.

מיכה לינדנשטראוס: אלפי פונים פנו במהלך השנה לנציבות תלונות הציבור.

מיכה לינדנשטראוס: הדבר מוכיח את עצמו בגדול.

מיכה לינדנשטראוס: "נאלצנו" להגדיל את המשרד הזה.

מיכה לינדנשטראוס: לפני כחודש ימים הוספנו שורה של חדרים במקום כדי לספק את הנדרש לאוכלוסייה שבאה אלינו.

מיכה לינדנשטראוס: היא כוללת אוכלוסייה בדואית מרהט ומאזורי הדרום, אתיופים שגרים בסביבה ואת ישובי הדרום.

מיכה לינדנשטראוס: המקום הזה הומה מבחינת העבודה שנעשית בו.

מיכה לינדנשטראוס: מקום שני עשינו בנצרת.

מיכה לינדנשטראוס: גם שם לאוכלוסייה של העולים פתחנו שלוחה.

מיכה לינדנשטראוס: היא משרתת את האוכלוסיות הנמצאות במקום.

מיכה לינדנשטראוס: המקום מתפתח בצורה משמעותית מאוד.

מיכה לינדנשטראוס: יש פניות רבות לשלוחה.

מיכה לינדנשטראוס: עשינו את השלוחות דווקא במקומות האלה כי רצינו קרבה בין משרד המבקר לאוכלוסיות שגרות באותו מקום.

מיכה לינדנשטראוס: זה לגבי הנושא של הדיור שנמצא במקום.

מיכה לינדנשטראוס: על פי סעיף 10 לחוק יסוד מבקר המדינה, תקציב משרד מבקר המדינה ייקבע לפי הצעת מבקר המדינה בידי ועדת הכספים של הכנסת ויפורסם יחד עם תקציב המדינה.

מיכה לינדנשטראוס: זה הסעיף שהוא הבסיס לפגישה שלנו היום כאן.

מיכה לינדנשטראוס: אני נמצא פה בכנסת 3 וחצי שנים.

מיכה לינדנשטראוס: בתקופה הזאת המערכת שהייתה בין משרד מבקר המדינה או בין הכנסת למשרד מבקר המדינה הגיע לשיאים של שיתוף פעולה שלא זכורים לי מהעבר.

מיכה לינדנשטראוס: אני מברך על כך.

מיכה לינדנשטראוס: אני מתכוון לוועדה שאנחנו משתתפים בה, שזאת הוועדה לענייני ביקורת המדינה, ולוועדות אחרות של הכנסת, כמו הוועדה שאני מופיע בה כרגע.

ענת משה: אנחנו נכנסים לתקופה של תקציב המשכי לשנת 2009, כאשר תקציב המשכי הוא תקציב מינימום בין הצעת התקציב שאושרה לשנת 2008 והצעת התקציב כפי שאושרה על ידי הממשלה לשנת 2009.

ענת משה: זה הסכום שמוקנה לכל סעיף תקציבי ולכל משרד ממשלתי.

ענת משה: ההצעה שמונחת על ידי המבקר גדולה ב18 מיליון מההצעה האוטומטית של התקציב ההמשכי.

ענת משה: אני מבהירה שזה יגיע מסך כל העוגה התקציבית.

ענת משה: ההשלכה של זה היא פגיעה מימונית ביתר התקציבים של משרדי הממשלה לתקציב ההמשכי של שנת 2009.

אבישי ברוורמן: הכשל הגדול שקרה בארצות הברית היה בשבירת האמינות שלה כיוון שכל מערכות הבקרה והאכיפה שלה לא עבדו.

אבישי ברוורמן: יש חשש שגם בישראל ישנן בעיות.

אבישי ברוורמן: אם היית שואלת אותי אם להוסיף עוד 10 מיליון שקל לבקרה לעומת דברים אחרים, הייתי אומר לך שגם זה לא מספיק.

אבישי ברוורמן: זאת תגובתי.

אבישי ברוורמן: תעבירי את זה לשר האוצר.

יעקב ליצמן: אני חושב שההערה של משרד האוצר לא במקום.

אבישי ברוורמן: אני בטוח שההערה נאמרה מפי מישהו.

אבישי ברוורמן: היא לא במקום.

יעקב ליצמן: תקציב מבקר המדינה הוא תקציב בלתי תלוי, הוא לא שייך לתקציב הכללי.

יעקב ליצמן: אני תמה למה החוק אומר לא לפרסם את זה, הרי האוצר לא יכול להגיד כלום.

יעקב ליצמן: אפשר לצרף את זה אחר כך לתקציב המדינה.

יעקב ליצמן: מה שאמרת, גברתי, זה יותר מהערה.

יעקב ליצמן: את אומרת שניקח בחשבון שאם נוסיף למבקר המדינה נצטרך להוריד מטיפת חלב.

יעקב ליצמן: זה לא נכון מבחינת כוונת המחוקק.

ראובן ריבלין: נדמה לי שמשרד האוצר והממשלה יכולים להביע את דעתם כאשר נציג מבקר המדינה מציג את תקציבו כל מה שקשור בדברים שיכולים להיות קשורים במגזר הציבורי, כגון שיא כוח אדם והעלאת שכר.

ראובן ריבלין: אם תיגזרנה פעולותיה של הביקורת מההקצבה שהממשלה מוכנה להעמיד אנחנו נפגע בצורה קשה ברוח החוק ובעצמאות מבקר המדינה.

ראובן ריבלין: אני מבקש להבהיר למשרד האוצר שבכל מה שקשור לפעולות המבקר אנחנו לא שומעים להערות האוצר.

ראובן ריבלין: מדובר פה ב12 משרות שהן בטלות בעבודה ובהרחבת הפעילות של ביקורת המדינה.

ראובן ריבלין: הממשלה היא זאת שמבוקרת על ידי מבקר המדינה, היא לא ידה הארוכה של הממשלה.

ראובן ריבלין: את זה צריכה הממשלה להבין ולהפנים.

ראובן ריבלין: המבקר לא מבצע ביקורות על פי בקשותיה או דרישותיה של הממשלה.

ראובן ריבלין: הוא מסייע לממשלה על מנת לשפר את התנהלותה, אבל בשום פנים ואופן הוא לא כפוף לה בתוכנית הביקורת או בהיקף הביקורת.

ראובן ריבלין: אני מציע לדחות את ההערה הזאת.

אבישי ברוורמן: דחינו אותה על הסף.

ראובן ריבלין: עד היום דיברנו על 3 רשויות.

ראובן ריבלין: נדמה לי שהיום אנחנו רואים יותר ויותר את הרשות הרביעית לא בהגדרה או באיזו שהיא סיסמא אלא כרשות עצמאית.

ראובן ריבלין: כמעט ואי אפשר לחשוב על המינהל הציבורי ועל פעולות הרשות המבצעת בלעדיה.

ראובן ריבלין: אני רוצה להפנות את תשומת ליבו של יושב ראש הוועדה לכך שאפילו הכנסת הכפיפה את עצמה לביקורת.

ראובן ריבלין: עד היום לא מצאתי אף ביקורת שהוטחה כלפי הביקורת ב-3 וחצי השנים האחרונות כנכונה.

ראובן ריבלין: אני משבח את משרד מבקר המדינה על כך שהם עמדו בכל אותם לחצים שהיו יכולים להיות לחצים קשים ביותר מצד כל מרכיבי הממשלה.

ראובן ריבלין: אני חושב שאנחנו צריכים לאשר את התקציב.

ראובן ריבלין: התקציב כמעט ואינו שונה מהתקציב של השנה הקודמת.

ראובן ריבלין: התקציב שמדבר על הרשאה להתחייב הוא תקציב הכרחי כדי לייצר בימים כאלה עבודה ואיזו שהיא תסיסה חיובית במשק.

ראובן ריבלין: השקעה בתשתיות חשובה מאוד בתקופה הקרובה.

ראובן ריבלין: זאת הזדמנות מצוינת להקדים את כל אותם נושאים שהם מבחינת הרשאה להתחייב לבניית הנכסים הדלא ניידי של ביקורת המדינה.

ראובן ריבלין: אני רק יכול לשבח ולהודות.

אבשלום וילן: מוכרחים לשמור על כוונת המחוקק.

אבשלום וילן: לא במקרה קבע המחוקק שאת התקציב של המבקר מאשרת ועדת הכספים ולא משרד האוצר.

אבשלום וילן: צריך להעמיד את שר האוצר במקומו.

אבשלום וילן: ההערה הזאת היה מוטב אם לא הייתה נשמעת.

אבשלום וילן: אני מציע שייקחו את הדברים מהפרוטוקול.

אבשלום וילן: זה לא בסמכותו להתערב.

אבשלום וילן: הגיע הזמן שנקיים דיון על תפקידו של משרד האוצר בכלכלת מדינת ישראל.

אבשלום וילן: השאלה היא אם הוא חשב וגזבר, או שהוא המוביל הלאומי בתחום הכלכלי.

אבשלום וילן: אם תסתכלו על השמיים תראו שיש קצת גשם.

אבשלום וילן: הייתה ועדת חקירה פרלמנטרית בנושא משק המים.

אבשלום וילן: סוכם על הקמת מתקני התפלה ב-500 מיליון קוב.

אבשלום וילן: אחרי שנתיים גשומות בא האוצר והפך את החלטת הממשלה בחשיבה גזברית על מנת לחסוך כמה גרושים בשנה.

אבשלום וילן: את השבר אנחנו אוכלים עכשיו.

אבשלום וילן: אין תקווה השנה ובשנה הבאה.

אבשלום וילן: הארץ הזאת הולכת להיות יבשה כמו ירדן ומצרים.

אבשלום וילן: מישהו נתן על זה את הדין ברמה הציבורית?

אבשלום וילן: זה חוסר אחריות משווע.

אבשלום וילן: אני מציע לך, אדוני היושב-ראש, לקיים דיון על תפקידו של האוצר בכלכלת ישראל: האם הוא מערכת גזברית וחשבית, או שהוא מערכת מובילה.

אבשלום וילן: יושבים פה נציגי התעשיינים.

אבשלום וילן: אני לא מכיר מפעל אחד שנותנים לגזבר ולחשב לנהל במקום למנהל.

אבשלום וילן: אם המנהל הוא רק חשב וגזבר מפטרים אותו.

אבשלום וילן: זה מה שקורה במדינת ישראל.

אבישי ברוורמן: האצבע הזאת שחבר הכנסת וילן הצביע עליה לא מאשימה את פקידי האוצר, היא מאשימה את שיטת הממשל העלובה של מדינת ישראל.

אבישי ברוורמן: כשהתפקיד של הממונה על התקציבים הוא תפקיד יותר חשוב מהתפקיד של ראש הממשלה זה אומר שמשהו לא בסדר בממלכת ירושלים.

אבישי ברוורמן: אני מסכים שנקיים דיון.

אבישי ברוורמן: הגיע הזמן שנקיים את הדיון הזה גם לפני הבחירות.

אבישי ברוורמן: זאת אחת הסיבות לכשל של צמיחה בת קיימא ולאי היכולת לבנות אפילו מפעל אחד בנגב, בגליל ובירושלים.

אבישי ברוורמן: תודה על הערתך.

ניסן סלומינסקי: אני בטוח שכולנו תמימי דעים על העבודה המצוינת שעושה המבקר והצוות שלו.

ניסן סלומינסקי: צריך רק לחזק את ידיו שאל יירא ועל ייחת וימשיך בדרך הזאת.

ניסן סלומינסקי: במה שצריך לעזור אנחנו בוודאי צריכים לעזור.

ניסן סלומינסקי: אני רואה שמצד אחד בחלק שקשור לבחירות התקציב בפועל הוא הרבה פחות, ומצד שני יש 157 מיליון הרשאה להתחייב.

ניסן סלומינסקי: האם ההרשאה להתחייב של 157 מיליון זאת המשמעות של הבחירות?

ניסן סלומינסקי: אם לא, אז איך זה שעכשיו כשיש בחירות אתם יורדים ב50% מהתקציב שהיה בשנה שעברה?

שמואל יונס: לעניין של ה-157 מיליון.

שמואל יונס: מדובר בהרשאה להתחייב למבנה משרד מבקר המדינה בקריית הלאום, שזאת הקצאה לצורכי דיור.

שמואל יונס: לעניין מימון המפלגות.

שמואל יונס: בתקציב של המשרד לשנת 2008 הייתה תחזית של ההוצאה הצפויה של המשרד.

שמואל יונס: בתקציב החד-פעמי יש כ10 מיליון שקל שמיועדים לפריימריז ולבחירות שהיו לרשויות המקומיות.

שמואל יונס: השנה, בעקבות בחינה שנעשתה במשרד, הסתבר שאנחנו זקוקים לעוד סכום של כמיליון 450 שצריכים להתווסף לעודפים של 2008.

שמואל יונס: זה מה שייתן לנו את התקציב הכולל.

יעקב ליצמן: האם ההתחייבות שאתם נותנים היא ל10 שנים?

שמואל יונס: יש לנו אומדן.

שמואל יונס: אנחנו מדברים על כ35 מיליון ב2010, 50 מיליון ב2011 ואת היתרה ב2012.

שמואל יונס: ההרשאה להתחייב היא עד 2013.

שמואל יונס: אנחנו מדברים על כ4,5 שנים.

מיכה לינדנשטראוס: 10 שנים זה תהליך הבנייה המשוער.

מיכה לינדנשטראוס: אנחנו מאמינים שזה ייקח עד 10 שנים.

יצחק וקנין: כמי שיושב בוועדה לענייני ביקורת המדינה אני יודע איזו עבודה חשובה נעשית על ידי המבקר, לכן צריך לאפשר למבקר לא להיות תלוי בשום גורם שיגביל אותו.

יצחק וקנין: אין ספק שצריך לאשר את התקציב.

אבישי ברוורמן: אני מעלה את זה להצבעה.

אבישי ברוורמן: מי בעד?

אבישי ברוורמן: ה צ ב ע ה בעד – פה אחד אושר פה אחד.

אבישי ברוורמן: אני מודה לך, אדוני מבקר המדינה.

אבישי ברוורמן: המשך בפעולתך הברוכה.